Igors Skorohodovs

Igors Skorohodovs (; dzimis 1986. gada 4. maijā) ir krievu hokejists, uzbrucējs. Pašlaik (2015) Skorohodovs spēlē Kontinentālās hokeja līgas kluba Čerepovecas "Severstal" sastāvā.

Spēlētāja karjera 
Profesionāļa karjeru uzbrucējs uzsāka 2003.—04. gada sezonā, kad debitēja Krievijas Superlīgas kluba Čerepovecas "Severstal" rindās, tajās aizvadot trīs spēles. Arī 2004.—05. gada sezonu Skorohodovs uzsāka "Severstal" sastāvā, taču tad pārcēlās uz Krievijas Augstākajā līgā spēlējošo Čeļabinskas "Traktor".

Dažādos Augstākās līgas klubos Skorohodovs aizvadīja vairākas nākamās sezonas. 2008. gada vasarā uzbrucējs pievienojās Hantimansijskas "Jugra" rindām, tās sastāvā Augstākajā līgā aizvadot divas sezonas, pirms 2010. gadā klubs pievienojās KHL. 2012.—13. gada KHL sezona Skorohodovam izvērtās veiksmīgākā karjerā, to noslēdzot kā viens no visas līgas rezultatīvākajiem spēlētājiem, kā arī piedaloties līgas Zvaigžņu spēlē.

Ārējās saites 

1986. gadā dzimušie
Krievijas hokejisti
Čerepovecas "Severstal" spēlētāji
Čeļabinskas "Traktor" spēlētāji
Podoļskas "Vitjaz" spēlētāji
Hantimansijskas "Jugra" spēlētāji
Kontinentālās hokeja līgas Zvaigžņu spēles dalībnieki
Toljati "Lada" spēlētāji
Ufas "Salavat Julajev" spēlētāji
Novokuzņeckas "Metallurg" spēlētāji
Vologdas apgabalā dzimušie